《双忠双节堂　百户范震，文正公之后，祖亨、父英俱死于战，祖母陈氏、母陶氏皆守节》
明代·卢祥

忠节名堂是阿谁，相传宋相旧家规。提戈报国捐生日，断发号天誓死时。

两叶并追麟阁武，一门重继柏舟诗。无因执笔书青简，纪述惭非太史辞。

作者简介：（1403—1468）明广东东莞人，字仲和。正统七年进士。授南京礼科给事中，多有论劾。以言事谪蒲州判官。天顺初擢礼科都给事中，官至右佥都御史巡抚延绥，有守边功。以升迁为吏部所沮，遂归。有《行素集》。